Kouefront bring reën vir Kaap | Maroela Media
Wayne Venter, weervoorspeller verbonde aan die Suid-Afrikaanse Weerdiens (SAWD), het aan Maroela Media gesê tussen 5 mm en 10 mm het vroeër vandag in gebiede in die Boland, Kaapse Wynlande en Kaapse metropool uitgesak.
Sommige bergpieke het tot 10 mm reën gehad.
Volgens Venter kan dieselfde hoeveelheid reën Woensdag verwag word wanneer die kouefront laatoggend deur die geraakte gebiede sal beweeg. Die kouefront sal dan al langs die suidkus van die provinsie beweeg.
Kapenaars kan 'n kouer naweek te wagte wees voor 'n sterker kouefront volgende week oor die westelike dele van die Wes-Kaap sal beweeg en moontlik ligte sneeu op die berge kan veroorsaak.
Venter sê die weerdiens voorspel egter nie in dié stadium 'n uitermatige nat winter vir die Wes-Kaap nie.
Good morning Cape Town! Rain showers are predicted with temperatures reaching a high of 16 degrees. ????️
⚠️Follow @CityofCTAlerts for City updates. pic.twitter.com/fkb5VNzTaE
— City of Cape Town (@CityofCT) June 22, 2021
Dis so koud hier in die Kaap ek moes vanoggend 'n broek aantrek.
Worcester weer-kommentaar: koue, reënerige weer word voorspel, wat waarskynlik Die Vetkol geheel en al sal "mis-reën".
Ons sien hierdie kouefront aankom al vir die afgelope 2 dae hier, maar dit reën reg rondom Worcester …
Gelukkige mense wat in die Kaap koud kry. Die vrot van besoedeling en stink vure hang soos aasvoëls in die droë lug hier in Gauteng. Die gemors wat ons moet inasem is vieslik verby. Sal enige dag 'n nat winter kies, waar alles skoon gewas word met die reën.